kardosdrur/scandi-wiki huggingface dataset:
...Baby One More Time

...Baby One More Time er debutalbummet fra den amerikanske popsanger Britney Spears. Albummet, som blev udgivet den 8. marts 1999 hos Jive Records, er produceret af Denniz PoP, Max Martin og Rami. Titelsangen bliver normalt betragtet som Spears' kendetegn. Albummet er hendes hidtil bedst sælgende album i Amerika, såvel som resten af verden, hvilket på rekordtid gjorde den dengang syttenårige Spears til superstjerne.

Efter udgivelsen lå albummet 51 uger i top 10 på den amerikanske Billboard Top 200 og 61 uger i top 20. Sammenlagt lå albummet på listen i to år. Den enorme popularitet gjorde albummet til det næstbedst sælgende album i USA i 1999. ...Baby One More Time er desuden det bedst sælgende kvindelige debutalbum i USA, og Yahoo Music har placeret albummet som nummer fire blandt verdens 15 bedste kvindelige album gennem alle tider. I Danmark blev albummet også en stor succes, ligeledes med en placering som nummer 1 på den danske albumhitliste.

Udgivelsen 
Albummet blev i første omgang udgivet som en demo den 2. januar 1998, med korte udgaver af fem sange. Selve albummet blev officielt udgivet den 12. januar 1999 i USA og Canada og den 8. marts 1999 i England. Kassebånds-versionen havde samme cover, som senere blev brugt til booklet i ...Baby One More Time singlen. Andre versioner, såsom den australske version, har et andet cover-billede, hvor Spears er klædt i hvidt og står med hænderne i en bedende stilling. Billedet ligner også det, man kan finde på Björks debutalbum.

Oprindeligt var det meningen, at albummet bare skulle hedde Britney Spears, men på grund af den store succes med den allerede udgivne single "...Baby One More Time" valgte man at ændre navnet, så folk nemmere kunne genkende cd'en. Albummet har solgt over en million kopier i England, hvor den har opnået tredobbelt platin. I USA har albummet solgt over 14 millioner kopier, hvilket har indbragt en diamantplade.

På de tidligste udgaver af albummet er den er en såkaldt "skjult besked" fra Spears i slutningen af sangen "The Beat Goes On". I beskeden reklamerer hun for Backstreet Boys' album Millennium, hvor der desuden bliver spillet bidder af et par af deres singler. Med denne besked varer sangen 5 minutter og 53 sekunder.

Nummerliste 

Debutalbum fra 1999
Britney Spears-album
Debutalbum fra USA
Hans Otto Bisgaard

Hans Otto Bogh Bisgaard også kaldet Bissen (født 7. august 1945 i Middelfart) er radiovært ved DR og konferencier ved koncerter og festivaler.

Glæden ved musik har været et gennemgående tema i alt, hvad Bisgaard har beskæftiget sig med. Inden tiden på P3, hvor Bisgaard indledte sin medie-karriere på programmet Beatrapport sammen med kollegaen Palle Aarslev, var han aktiv i musiklivet. Han var med til at starte Brøndby Pop Club, hvor han var leder og arrangerede en lang række legendariske koncerter fra 1967 til ansættelsen på P3 i oktober 1970.

Bisgaard var med i mange udsendelser blandt andet: Radio Rita, Smil – du er på og Hitlisten. Han havde et fast morgenprogram på P4, Morgenstund, på hverdage mellem kl. 05.03-06, lørdage, søndage og helligdage kl. 6.03-07, og et eftermiddagsprogram Fredag på farten hver fredag fra 14 til 16. Bisgaard gik på pension fra radioen i februar måned 2017.

Hans Otto Bisgaard dækkede OL og ting omkring OL fra Los Angeles (1984), Seoul (1988), Barcelona(1992), Atlanta(1996) og Sydney(2000)  

Han har også medvirket på tv.

Han har været fast konferencier ved Langelandsfestivalen indtil han i 2007 blev erklæret for for gammel til jobbet, hvilket gjorde den ellers rolige radiovært vred. 

Hans Otto Bisgaard er desuden fast konferencier ved Kløften Festival i Haderslev. Hans Otto er flittigt citeret for udtalelsen ”Mange byer tror de har en festival, Haderslev har en”.

Personligt
Hans Otto Bisgaard er storebror til den tidligere Brøndby-målmand Per Bisgaard.

Kildehenvisninger

Eksterne henvisninger 
 

Studieværter fra Danmark
Ansatte i DR
Personer i Kraks Blå Bog
Personer fra Middelfart
Agder

Agder er  navnet på fylket som 1. januar 2020 blev oprettet ved sammenlægning af   Aust-Agder og Vest-Agder fylker  i Norge. Regeringen Solberg  vedtog i forbindelse med regionsreformen i 2017 at de to fylker  lægges sammen til det nye fylke Agder. Administrationen ligger i Kristiansand (fylkeskommunen) og  Arendal (fylkesmannen) Agder har et samlet areal på 16 434 km² med 304.326 indbyggere per 1. juli 2018.

Navnet Agder (norrønt Agðir eller Egðafylki) har usikker tolkning. Det kan være en afledning af ǫgd, «være skarp». Navnet skulle da betyde landet som stikker ut i havet. .

Kommuner 
Der er 25 kommuner i Agder fylke fra 1. januar 2020:
Arendal
Birkenes
Bygland
Bykle
Evje og Hornnes
Farsund
Flekkefjord
Froland
Gjerstad
Grimstad
Hægebostad
Iveland
Kristiansand (Kristiansand, Songdalen, Søgne)
Kvinesdal
Lillesand
Lindesnes (Lindesnes, Mandal, Marnardal)
Lyngdal (Audnedal, Lyngdal)
Risør
Sirdal
Tvedestrand
Valle
Vegårshei
Vennesla
Åmli
Åseral

Kommunene Arendal, Farsund, Flekkefjord, Grimstad, Kristiansand, Lillesand, Lyngdal, Mandal, Risør og Tvedestrand har bystatus, enten ved en historisk status som købstad, eller ved at kommunene har vedtaget at kommunecenteret skal kaldes by.

Byer  
De største byer i Agder, rangeret efter indbyggertal 1. januar 2017 (kommune i parentes):

Kristiansand – 61.536 (Kristiansand)
Arendal – 43.084 (Arendal, Grimstad)
Korsvik – 17.464 (Kristiansand)
Vennesla – 12.920 (Kristiansand, Vennesla)
Grimstad – 12.899 (Grimstad)
Mandal – 10.851 (Lindesnes)
Søgne – 9.259 (Kristiansand)
Lillesand – 7.644 (Lillesand)
Flekkefjord – 6.045 (Flekkefjord)
Lyngdal – 5.036 (Lyngdal)
Risør – 4.626 (Risør)
Nodeland – 3.658 (Kristiansand)
Farsund – 3.420 (Farsund)
Skålevik – 3.412 (Kristiansand)
Blakstad – 3.010 (Froland)
Birkeland – 2.851 (Birkenes)
Tvedestrand – 2.503 (Tvedestrand)
Liknes – 2.478 (Kvinesdal)
Evje – 2.462 (Evje og Hornnes)
Vanse – 2.040 (Farsund)

Historie
I ældre tid regnedes Agder eller Agdesiden til Vestlandet. Avisen Vestlandske Tidende udkom i Arendal.

Fra 1902 fik Agder konkurrence af et rivaliserende navn, Sørlandet. Dette skulle omfatte et væsentligt større område end  Agder-fylkerne. Sørlandet er en landsdel og har sin landsdelshovedstad Kristiansand. Navnet Sørlandet er lavet bevidst for at skabe en landsdel omkring en by, som ville være landsdelshovedstad. Agder var ingen landsdel, men et grænseland. Her gik grænsen mellem Østlandet og Vestlandet.

Navnet Agder bruges stadig i mange sammenhænge.

 Avisen Agderposten udkommer i Arendal, og Agder Flekkefjords Tidende i Flekkefjord.
 Agderparken er en større erhvervspark i Arendal.
 Agder bispedømme er et tidligere navn på Agder og Telemark bispedømme.
 Agder lagmandsret omfatter Agderfylkerne, Telemark og Vestfold.

Se også 
 Sørlandet

Kilder og henvisninger

 
Fylker i Norge
Landskap i Norge
Sørlandet
Regia Aeronautica

Regia Aeronautica () var det fascistiske Italiens luftvåben. I 1922 kom diktatoren Benito Mussolini til magten, og i 1923 samlede han flystyrkerne fra hærens Corpo Aeronautico Militare og marinens Aviazione della Regia Marina i det selvstændige Regia Aeronautica. Det kongelige i navnet skyldes, at Italien var et monarki med Kong Victor Emanuel 3. som marionetkonge.

Regia Aeronautica blev et propagandaredskab, der skulle vise omverdenen, hvor dygtige italienerne var. I tyverne og trediverne var den italienske flyindustri toneangivende og blev ivrigt kopieret. Mario Castoldi tegnede og testfløj racerflyet Macchi M.39-søflyet, der vandt Schneidertrofæet i 1926. I 1934 fløj hans Macchi M.C.72 709 km/t, hvilket stadig er rekorden for stempelmotordrevne søfly. I 1930 havde Regia Aeronautica kunstflyvningsholdet Giornata dell'Ala, der opfandt nogle af de formationer, der stadig bruges i dag. I 1930 udførte Italo Balbo transatlantiske flyvninger med 24 Savoia-Marchetti S.55-søfly for at bevise regulariteten.

I 1935 var hele Afrika koloniseret bortset fra det abessinske kejserrige (Etiopien). Eventuelle forsøg på at erobre jord fra andre afrikanske kolonier ville føre til krig mod en europæisk magt, så Mussolini kastede sig over Abessinien i oktober 1935. Det var en ulige kamp med et bogstaveligt overkill fra italienernes side. Etiopiske krigere med spyd blev sennepsgasbombet af Regia Aeronautica.

Regia Aeronautica opstillede et korps af "frivillige" i Aviazione Legionaria, der deltog på Francos side i den Spanske Borgerkrig. De dygtige italienske jagerpiloter i biplaner nedskød adskillige republikanske fly. Italien kom derfor til den fejlagtige konklusion, at fremtidige jagerfly skulle være biplaner.

2. verdenskrig 

Da Italien indtrådte i 2. verdenskrig i 1940 var Regia Aeronauticas styrketal:
 58 Squadriglia Bombardieri – bombeeskadriller.
 20 Squadriglia Caccia – jagereskadriller.
 7 Squadriglia Osservazione – rekognosceringseskadriller.
 3 Squadriglia Combattimenta – jagerbombereskadriller.
 3 Squadriglia Trasporta – transporteskadriller.

Da De Allierede nåede Rom i 1943 blev Italien i princippet opdelt i en sydlig allieret del og en nordlig fascistisk del. Regia Aeronautica blev ligeledes splittet i to: Aviazione Cobelligerante ed Aeronautica Militare Italiana, der blev udrustet med amerikanske fly – og Aviazione Nazionale Repubblicana der blev inkorporeret i Luftwaffe. Efter nogle uheldige episoder anså De Allierede syditalienerne for upålidelige og overførte dem til krigen i Balkan.

I 1946 blev Italien en republik, og Italiens luftvåben mistede sit kongelige navn og hedder Aeronautica Militare.

Kilder 
 Jim Winchester: Fighter: The World's Finest Combat Aircraft – 1914 to the Present Day, 2006, Barnes & Noble Books,  

Italiens historie
Luftvåben
Italiens militær
Fosen

Fosen er et område i Trøndelag fylke i Norge. Gennem tiderne har Fosen haft forskellige afgrænsninger og har omfattet flere kommuner.

Naturgeografisk 
Halvøen Fosen ligger i Trøndelag, nord for Trondheimsfjorden og danner en naturlig afgrænset enhed med Frohavet i vest, Trondheimsfjorden i syd og øst, Namdalseid i nordøst og Namsfjorden i nord.

Højeste punkt er Finnvollheia (samisk Raassje) (675 meter over havet). Toppunktet markerer grænsen mellem kommunerne Åfjord og Namdalseid.

Administrative inddelinger 
Fosen fogderi (fogderiene blev afskaffet i 1894) omfattede følgende nuværende kommuner, alle i Sør-Trøndelag:

Fogeden havde sæde på Brekstad i Ørland.

Fosen regionråd er et samarbejdsorgan mellem kommunerne Rissa, Ørland, Bjugn, Åfjord, Roan og Osen i det tidligere Sør-Trøndelag og Leksvik og Mosvik i det tidligere  Nord-Trøndelag fylke (nu samlet i Trøndelag) i Norge. Tidligere deltog også Verran i Nord-Trøndelag i samarbejdet. Rådets sekretariat ligger i Åfjord.

Fosen tingret under Frostating lagmandsret dækker kommunerne Hitra, Frøya, Rissa, Ørland, Bjugn, Åfjord, Roan og Osen, alle i Sør-Trøndelag. Tingretten har sæde på Brekstad i Ørland.

Fosen provsti i Nidaros bispedømme omfatter prestegjeldene Stadsbygd, Ørland, Bjugn, Åfjord og Bjørnør i Sør-Trøndelag og Leksvik i Nord-Trøndelag. Stadsbygd prestegjeld omfatter Rissa kommune. Bjørnør prestegjeld omfatter Roan og Osen kommuner. Prestegjeldene svarer til kommunerne med samme navn. Provsten har sæde i Stadsbygd.

Andet 
 [Fosen Historielag http://www.fosen-historielag.no/ ] (stiftet 1947) dækker samme område som fogderiet og udgiver Årbok for Fosen.
 Avisen Fosna-Folket dækker kommunerne Rissa, Ørland, Bjugn, Åfjord, Roan, Osen og Leksvik.
 Fosen videregående skole ligger i Botngård i Bjugn.
 Fosen trafikklag driver bus- og bådruter i Fosen og har kontor i Trondheim. Datterselskabet Bastø Fosen AS driver færgen mellem Moss og Horten i den ydre del af Oslofjorden.
 Fosen Folkehøjskole ligger i Rissa.
 Nord-Fosen er et upræcist begreb, som har haft forskellige betydninger gennem tidene. Tidligere brugtes det om Fosenhalvøen i modsætning til fogderiets kommuner syd for Trondheimsfjorden. I dag bruges begrebet om kommunerne Åfjord, Roan og Osen, for eksempel Nord-Fosen kulturskole, som drives af de tre kommuner i samarbejde.
 Begrebet Sør-Fosen bruges sjældnere og omfatter alle eller nogle af de fem kommuner syd for Trondheimsfjorden: Agdenes, Snillfjord, Hemne, Hitra og Frøya.

Eksterne henvisninger 
 Fosenportalen  – information om regionrådet og medlemskommunene.
 Fantatiske Fosen  – turistinformation.

Trøndelags geografi
Landskap i Norge
Kenny Garrett

Kenny Garrett (født 9. oktober 1960 i Detroit, Michigan) er en amerikansk altsaxofonist, der spiller jazzfusion, new jazz og funk. Hans far var tenorsaxofonist.

Garrett har ingen formel musikuddannelse, men deltog i workshops med trompetisten Marcus Belgrave, der tog ham med i sin gruppe, da han var 16. To år efter blev han medlem af Duke Ellingtons posthume orkester.

Han kom til New York i 1980 og spillede bl.a. med Mel Lewis' Village Vanguard-orkester, George Coleman, Woddy Shaw, Freddie Hubbard og Tom Harrel og var i 1985 med til at danne den unge sorte hardbop-gruppe, Out of the Blue.

Året efter blev han medlem af Miles Davis' gruppe og turnerede samtidig med Art Blakeys Jazz Messengers.

Fra 1991 hørtes han bl.a. med rocksangeren Sting, men ellers har han i 1990'erne overvejende spillet med egne grupper samt indspillet som sideman for fx Geri Allen, Roy Haynes, John Scofield og Chick Corea.

Eksterne henvisninger 

Saxofonister fra USA
Erik Eriksen Banner

Erik Eriksen Banner (ca. 1484-1554) var en dansk adelsmand og lensmand på Kalø Slot.

Hans far var Erik Andersen Banner til Asdal, Kokkedal og Højris og moren var Karen Gøye. Han var far til Frants Banner.

Liv og levned 
Ud over det gods, han arvede fra sin far, fik Erik Eriksen Banner ved sit ægteskab med Mette Rosenkrantz (eft. 1485, død 1533) også Ryegård på Sjælland. I 1514 fik han også Kalø Slot som len. Her holdt han fra 1518-19 Gustav Vasa som fange, men denne undslap til Lübeck, som nægtede at udlevere ham. Det kom til at koste Erik Eriksen en bøde på 1600 gylden til kongen. 

Ved bondeoprøret i 1522-23 holdt han i første omgang med kong Christian II, men sendte ham et opsigelsesbrev, da det blev klart, at kongen stod for fald.

I 1523 blev han optaget i rigsrådet, og under Frederik I blev han en af reformationens forkæmpere og hjalp kun modstræbende kirken med at indkræve tiende hos bønderne i Kalø len. Hans autoritet blandt bønderne var dog stor, ikke mindst fordi han i kongens sted i slutningen af 1520'erne havde stået for rettertingene i Jylland sammen med Mogens Gøye, Jens Hvas og Johan Friis.

Han var med til at vælge den lutherske hertug Christian til konge i 1534 og blev adelens hovedanfører i Jylland under Grevens Fejde. Efter at adelen tabte i slaget ved Svenstrup, organiserede han modstanden syd for Gudenåen og kunne afvente, at Johan Rantzau ankom med sin hær og afgjorde krigen. Formelt set var han sideordnet med Rantzau som befalingsmand, og han blev indsat som lensmand i Aalborg, efter at Skipper Clements bondehær var besejret.

Erik Eriksen Banner var således med til at bane vejen for reformationen 1536. I 1541 gjorde Christian III ham til rigsmarsk efter Tyge Krabbes død, og i 1542 var han anfører for de danske tropper, der blev sendt til hjælp for kong Gustav i Dackefejden.

Til sin død i 1554 var han en af kongens mest betroede medlemmer af rigsrådet, og han vedblev at være dommer ved rettertinget.

Se også 
 Kongevalget i 1534

Kilder 
 Lars Bisgaard m.fl.: Navne i Danmarkshistorien, Gyldendal 2005
 C.F. Bricka m.fl.: Dansk Biografisk Leksikon, 3. udg., Gyldendal 1979

Eksterne henvisninger 
 

Erik Eriksen
Rigsmarsker
Lensmænd fra Danmark
Danskere i 1500-tallet
Rigsråder fra Danmark
Personer i Dansk Biografisk Leksikon
Godsejere fra Danmark
Dej (Rumænien)

Dej er en by i Cluj distrikt, Transsylvanien i Rumænien. Byen har  indbyggere, og ligger ved floden Someş.

Referencer

Eksterne henvisninger 

Byer i Rumænien
Câmpia Turzii

Câmpia Turzii (; ) er en by i Cluj distrikt, Transsylvanien i Rumænien. Câmpia Turzii har  indbyggere.

Byen opstod i 1925 ved foreningen af landsbyerne Ghireṣ og Sâncrai. Datoen 1219 på byens våben hentyder til den første omtale af Sâncrai, under det latinske navn "villa Sancti Regis".

Michael den Tapre, Rumæniens nationalhelt, blev myrdet her i 1601.

Referencer

Eksterne henvisninger 

Byer i Rumænien
Gherla

Gherla er en by i Cluj distrikt, Transsylvanien i Rumænien. Gherla har  indbyggere.

Referencer

Eksterne henvisninger 

Byer i Rumænien
Huedin

Huedin er en by i Cluj distrikt, Transsylvanien i Rumænien. Huedin har  indbyggere.

Referencer

Eksterne henvisninger 

Byer i Rumænien
Aghireşu

Aghireşu er en kommune i Transsylvanien i Rumænien, distrikt Cluj, med 7.173 indbyggere.

Kommuner i distriktet Cluj
Cédric Vasseur

Cédric Vasseur (født 18. august 1970 i Hazebrouck) er en tidligere professionel fransk landevejscykelrytter. Han cyklede for det belgiske hold Quick Step-Innergetic og bor i Lille med sin kone og sin søn.

Biografi 
Vasseur blev professionel cykelrytter for Novemail i 1995. Året efter kom han til holdet GAN, som fik navnet Credit Agricole året efter. Hans første professionelle sejr er også hans mest berømte. Et udbrud på 5. etape af Tour de France 1997 gik helt hjem efter 147 km. Han fik da den gule førertrøje og bar den i fem dage. Siden cyklede han i 2000 og 2001 for US Postal, men da han blev sat af holdet i Tour de France i 2001, kom han til Cofidis, noget som blev meget omtalt i fransk presse.

I 2004 blev han arresteret for mistanke om doping sammen med flere andre cykelryttere fra Cofidis, blandt andre David Millar. Analyse viste negative prøver og han blev renset, men han deltog ikke Tour de France det år fordi undersøgelserne ikke var færdige da løbet startede.

Vasseur kommer fra en familie af cykelryttere. Faren, Alain Vasseur deltog i Tour de France 1970, 1971 og 1974 og vandt også en etape efter et soloudbrud, akkurat som sønnen.

Eksterne henvisninger 

 

Mandlige cykelryttere fra Frankrig
Internationalt Forbund af Religiøse Socialister

Internationalt forbund af religiøse socialister (eng. International League of Religious Socialists, ILRS), er et internationalt forbund af religiøse socialister, som grundlagdes i 1920erne. Deres medlemsantal nærmer sig 200 000 socialister med forskellige trosopfattelser i socialistiske, socialdemokratiske og arbejderpartier, nu over hele verden, men i begyndelsen kun fra Europa.

De arbejder for globalisering og menneskerettigheder, og forsøger at modvirke marginalisering, religiøs fundamentalisme, og at religionen anvendes som et værktøj for politisk konservatisme.

Vedtægtsdokumentet for deres demokratisyn blev vedtaget på en kongres i 2000, påvirket af Sustainable Democracy: Policy for Government by the People in the 21st Century, et skrift af det svenske Justitiedepartementet, den svenske regering (SOU 2000:1). Seneste kongres blev afholdt i 2003 i Luzerne, Schweiz.

Publicerer sit tidskrift Faith, der er en kvartalsvis.

Blandt medlemmerne kan nævnes den svenske Broderskapsrörelsen (Nuværende præsident er Pär Axel Sahlberg, Sverige), som er samarbejdspartner med Socialistinternationalen og dets medlemmer "for at opnå fælles mål".

Eksterne links 
 ILRS

Socialisme
Kristen filosofi
Kristne Socialister
Religiøse organisationer
Politiske organisationer
Morten Zeuthen

Morten Mikael Zeuthen (født 19. juni 1951) er en af Danmarks førende cellister, far til radioværten Iben Maria Zeuthen.

Han er uddannet hos Paul Tortelier og Asger Lund Christiansen og optræder internationalt som solist og kammermusiker.

Karriere 
Som solist har han optrådt med alle danske symfoniorkestre. Foruden at optræde solo har han en omfattende duo-virksomhed med pianisten Amalie Malling. Sammen har de optrådt i Carnegie Hall, New York, Wigmore Hall, London og Casals Hall i Tokyo. Har indspillet talrige cd’er. Indspilningen af Bachs solosuiter blev i 1994 hædret med en dansk Grammy som ”Årets Klassiske Udgivelse”, og i 2006 udnævnte det japanske ”Suzuki Classical Reviews” amme indspilning til den allerbedste sammenlignet med 110 tilgængelige indspilninger. Cd'en ”L’homme armé” med ny dansk solomusik udnævntes i 2006 som ”Årets Klassiske Soloudgivelse”. Modtog i 1996 Dansk Musikerforbunds Hæderspris.

Som kammermusiker var Morten Zeuthen fra 1976 til 2000 medlem af strygekvartetten Kontra Kvartetten, som har turneret i Europa, Japan og USA, i en periode som Den danske Stats Repræsentationsensemble. Kvartetten indspillede samlede strygekvartetter af de vigtigste danske komponister, mere end 30 cd’er. Kvartetten modtog musiktidsskriftet ”The Grammophone’s udmærkelse ”Record of the Year”, blev nomineret to gange til Nordisk Råds Musikpris og modtog særprisen for Årets ny musik udgivelse ved MIDEM festivalen i Cannes.

Som professor i cello på Det Kongelige Danske Musikkonservatorium har Morten Zeuthen fra sin ansættelse i 1996 stået i spidsen for et frodigt internationalt sammensat cellomiljø. Hans elever har vundet mange priser og positioner. Han er selv uddannet af Paul Tortelier og Asger Lund Christiansen, med kortere studieophold hos Mstislav Rostropovitsj og Arto Noras.

Som 1. cellokoncertmester i Radiosymfoniorkestret fra 1978 til 1997 har han turneret over det meste af verden og samarbejdet med nogle af verdens største dirigenter og solister. Fra 1976 til 1978 virkede han som 2. koncertmester i Det Kongelige Kapel efter i en årrække at have spillet i Sjællands Symfoniorkester. Han har således virket som koncertmester i tre af Københavns i alt fire professionelle orkestre.

Morten Zeuthen spiller på en Giuseppe Rocca-cello fra 1845.

Udnævnt til Ridder af Dannebrog i 2008.

Eksterne henvisninger 

 Officiel hjemmeside 

Cellister fra Danmark
Danskere i 1900-tallet
Riddere af Dannebrog
Kongelige kapelmusici fra Danmark
Ansatte ved Det Kgl. Danske Musikkonservatorium
Personer i Kraks Blå Bog
Morten
José Iván Gutiérrez

José Iván Gutiérrez Palacios (født 27. november 1978 i Suances, Kantabrien) er en tidligere spansk professionel landevejsrytter.

José Iván Gutiérrez har været national mester i Spanien, dobbelt spansk mester i enkeltstart, og han har sølvmedalje i VM i enkeltstart fra 2005.

Eksterne henvisninger 

Mandlige cykelryttere fra Spanien
Hanne Sie

Hanne Sie (født 9. maj 1955) er en dansk maler og grafiker.

Sie er elev af Joseph Salamon og Alfio Bonanno i begyndelsen af 1980'erne, og har foretaget flere studierejser til det sydlige Europa hvis klare lys har været inspiration til mere eller mindre  abstrakte arbejder i lyse og klare farver, mange holdt i en blå-grøn skala. Hendes formsprog har ofte udgangspunkt i naturindtryk i lighed med kunstnere som Edvard Weie og Olaf Rude.

Referencer

Kilder og eksterne henvisninger 
    
 Hjemmeside

Kunstnere fra Danmark
Malere fra Danmark
Grafikere fra Danmark